– Kunne tatt godt over 20 seirer uten Svindals skade
– Jeg er rimelig trygg på at de tar 19 – 20 seire. Vi vil vinne mellom ett og tre renn til, tror jeg. Det er ikke noe problem å si det, sier Tom Stiansen, tidligere verdensmester i slalåm. Aksel Lund Svindal, Kjetil Jansrud, Henrik Kristoffersen og Aleksander Aamodt Kilde har tangert Østerrikes 2005/06-sesong med 18 seirer. Norge har ni matchballer igjen for å gjøre den beste sesongen for et lag på 15 år – til tross at lagets gallionsfigur Lund Svindal ble skadet i Kitzbühel, etter å ha vunnet syv av 13 renn han kjørte denne sesongen. I tillegg rakk han to pallplasser. Ikke siden Østerrike vant 24 ganger i 2000/2001 har et lag vunnet mer. – Han hadde jo helt sikkert tatt en tre-fire seirer til. Han klarte å få syv seirer rundt beltet på bare en halv sesong. Det er utrolig, mener Stiansen. Derfor vinner Kilde: – Han er den sterkeste på laget5. mars: Storslalåm i Kranjska Gora 6. mars: Slalåm i Kranjska Gora 12. mars: Utfor i Kvitfjell 13. mars: Super G i Kvitfjell 16. mars: Utfor i St. Moritz 17. mars: Super G i St. Moritz 19. mars: Storslalåm i St. Moritz 20. mars: Slalåm i St. Moritz. Tidligere landslagssjef i alpint, Håvard Tjørhom, tror også Lund Svindal hadde vunnet flere renn om ikke skaden hadde dukket opp. – Aksel var utrolig sterk før han ble skadet, så det er vanskelig å si hvor mange han kunne vunnet. Han hadde veldig god flyt, og hadde blitt tøff. Med den stimen han var i, var det ikke noe som tilsa at han skulle stoppe, sier Tjørhom. Kjetil André Aamodt, nordmannen med nest flest verdenscupseirer bak Lund Svindal, ser ingen begrensninger på hvor mange seirer Norge kan klare på de siste åtte rennene. – Det er muligheter overalt. Kilde, Jansrud og Kristoffersen er vinnere alle tre. Jeg er ganske overbevist om at de vinner mer, sier Aamodt. Tidenes alpinist: – Kristoffersen er det største talentet jeg har settFredag ble Henrik Kristoffersen nummer fire i storslalåmrennet. Det skal kjøres to runder til i Kranjska Gora (én storslalåm, slalåm), Kvitfjell (utfor og Super G) og St. Moritz (alle øvelser) før sesongen er slutt. – Kristoffersen trives godt i Kranjska Gora, og vil ha store muligheter i slalåmen der. Jansrud er ofte veldig klar i Kvitfjell. I tillegg kjører Sebastian Foss Solevåg fort i ny og ne, og det er ikke utenkelig at han skal gå til topps. Det ser veldig bra ut, mener Aamodt.* November 2007 falt han stygt under en utfortrening i Beaver Creek i USA. Svindal skadet setemuskulaturen, fikk nesebrudd og sårskader i ansiktet. Han var ikke tilbake på alpinskiene før to måneder senere – den gangen langt fra konkurranse. Et drøyt år etter det stygge fallet vant han utforrennet i samme bakke. * Oktober 2014 fikk Svindal beskjed om at nesten hele fjorårssengen røk. Han hadde akillessenen da han trikset med en fotball etter joggetur med resten av laget. Svindal gjorde comeback da han entret VM-løypene i Vail og Beaver Creek i februar 2015. Nesten året etter skaden inntraff vant han også utforåpningen i årets verdenscup i canadiske Lake Louise. * Januar 2016 er uhellet ute på nytt. Svindal faller stygt i utforløypa i Kitzbühel. Korsbåndet i høyre kne ryker. Han forventes å være ute i 9-12 måneder. Jansrud har vunnet fire renn og ytterligere to pallplasser i Kvitfjell siden 2012. – Slalåmløpet i Slovenia passer bra for Henrik. Han kommer til å brenne på, han er jo så fryktløs. Jansrud vil nok reise kjerringa på hjemmebane etter en litt skuffende periode. Aamodt Kilde er også i god form og kan vinne i Kvitfjell, sier Stiansen. Henrik Kristoffersen: – Jeg var et problembarnTjørhom mener sjansene for mer norsk jubel er størst i Slovenia eller på hjemmebane. – Henrik har gjort det bra i Kranjska Gora tidligere og har gode muligheter der. Kvitfjell passer bra for både Kjetil og Aleksander, det er en bakke de kjenner godt og trives i. De har trent mye der, sier den tidligere landslagstreneren, som ble erstattet av Christian Mitter før sesongen. I avslutnings-helgen kjøres det i neste års VM-by St. Moritz. Der vil konkurransen bli hardest tror Tjørhom. – I Sveits har de ikke kjørt så mye, men alle har vært der og de rennene blir viktig forberedelser inn mot VM. Jeg vet at de legger mye arbeid i St. Moritz. Det ser veldig bra ut for å bli historiske nå, men det blir fort sånn at man forventer seier samtidig som man vet at konkurransen er beinhard. Det er mange som jakter seieren i hvert renn, men det gjør de norske og. De får bare klemme til. Den norske suksessen forbauser konkurrentene, hevder Tjørhom. – Det er mange som lurer greit på hva de holder på med. Det var utrolig synd med Aksels skade, men så kommer Kilde og vinner neste utforrenn. En ting er at Aksel var i en veldig egen liga, men da har du også en som hele tiden klarer å holde trykket oppe i gruppen, sier han.
Norges alpinlandslag er i ferd med å gjøre den beste sesongen på 15 år for et herrelag. Uten Aksel Lund Svindals skade tror eksperter at Norge kunne vunnet godt over 20 renn.